রেহাত
রেহাত (পাঞ্জাবী: ਰਹਿਤ; ভিন্ন উচ্চারণ: রেহিত, রাহিত, বা রাহাত) এমন নিয়ম ও ঐতিহ্যকে বোঝায় যা অনন্য শিখ জীবনধারাকে নিয়ন্ত্রণ করে এবং সঠিক প্রগাঢ় শিখ নিষ্ঠা ও বিকল্প নিষ্ঠা নির্ধারণ করে। শিখ রেহাত মর্যাদা (গুরুমুখী: ਸਿੱਖ ਰਹਿਤ ਮਰਯਾਦਾ, প্রতিবর্ণী. শিখ রেহাত মর্যাদা; শিখ রেহত মর্যাদা বা খালসা রেহাত মর্যাদা নামেও প্রতিবর্ণিত হয়) হলো শিখধর্মের জন্য নির্ধারিত আচরণবিধি এবং সম্মিলনী। রেহাত মর্যাদার চূড়ান্ত সংস্করণটি ১৯৪৫ সালে অমৃতসরের শিরোমণি গুরুদ্বারা প্রবন্ধক কমিটি কর্তৃক বিতর্কিতভাবে অনুমোদিত হয়। রেহাত মর্যাদা তৈরি করা হয়েছিল শিখদের (এবং যারা শিখ ধর্ম গ্রহণ করতে ইচ্ছুক) শিখ গুরুদ্বারের কার্যক্রম সহ দৈনন্দিন জীবনের ব্যবহারিক এবং কার্যকরী দিক এবং সম্প্রদায়ের মধ্যে সংহতি গড়ে তোলার জন্য ধর্মীয় অনুশীলনের বিষয়ে নির্দেশনা প্রদান করার জন্য। রেহিতনামা (অর্থাৎ "আচারের পত্রাবলী; বহুবচন: রেহিতনামে) একটি পাঞ্জাবি শব্দ যা শিখধর্মীয় সাহিত্যের একটি ধারাকে বোঝায় যাতে একজন শিখের জন্য একটি অনুমোদিত জীবনধারা নির্দিষ্ট করার বিষয়াবলীকে ব্যাখ্যা করে।